2. ΝΟΜΟΘΕΤΙΚΟΝ ΔΙΑΤΑΓΜΑ της 26 Νοεμ./3 Δεκ. 1922 Περί του τρόπου της εκτυπώσεως παντός είδους εργασιών του Γενικού Επιτελείου του Β. Ναυτικού. Άρθρον μόνον.-Η εκτύπωσις των παντός είδους εργασιών του γενικού επιτελείου του Β. Ναυτικού, των διδακτικών βιβλίων και ναυτικών κωδίκων, δεν υπάγεται εις τας διατάξεις του άρθρ. 7 του ΓΤΠΖ΄ Νόμου της 22 Οκτ. 1909 "περί τροποποιήσεως και συμπληρώσεως των Νόμων περί της Εφημερίδος της Κυβερνήσεως" και του Νόμ. ΓΡΔ΄ (3104) της 17 Ιουν. 1905 "περί εθνικού τυπογραφείου ". Η εκτύπωσις των τοιούτων εργασιών θέλει γίγνεσθαι κατά τον προσφορώτερον τρόπον εις τον σκοπόν του Γενικού Επιτελείου του Β. Ναυτικού, αποφασιζόμενον υπό του αρχηγού αυτού εντός των δια του προϋπολογισμού χορηγουμένων εκάστοτε πιστώσεων. 